

LĒMUMS

# Ādažos, Ādažu novadā

2025. gada 27. februārī **Nr. 75**

**Par izmaiņām pašvaldības aģentūras “Carnikavas komunālserviss” struktūrā un grozījumiem Ādažu novada pašvaldības domes 2024. gada 27. decembra lēmumā Nr. 515 “Par pašvaldības amatpersonu un darbinieku mēnešalgām 2025. gadā”**

Ādažu novada pašvaldības aģentūra “Carnikavas komunālserviss” (turpmāk - Aģentūra) turpina uzlabot kvalitātes vadības sistēmu. Izvērtējot iekšējā audita “Pašvaldības teritorijas, ceļu un nekustamā īpašuma apsaimniekošana” ieteikumus un kvalitāti efektivitātes aspektā, un rīcībā esošā personāla resursu izmantošanas lietderību, Aģentūras direktora ieskatā ir lietderīgi veikt vairākas darbības Aģentūras organizatoriskajā struktūrā.

Likvidēt struktūrvienības - Administratīvo nodaļu, Vides pārvaldības nodaļu, Tehniskā nodrošinājuma nodaļu.

Likvidēt amatus – “Administratīvās nodaļas vadītājs”, “Vides pārvaldības nodaļas vadītājs”, “Tehniskā nodrošinājuma nodaļas vadītājs”, Administratīvās nodaļas “Juriskonsults”, Energosaimniecības nodaļā “Energopārvaldnieks/inženieris”, Īpašumu apsaimniekošanas nodaļā – “Apkopējs (0,5 slodze), “Apkopējs” (0.75 slodzes), Ādažu vidusskolā “Ēkas uzraugs” (4 amati), “Labiekārtošanas darbu speciālists”, Ādažu vidusskolas sākumskolā –“Ēkas dežurants” (4 amati).

Izveidot jaunus amatus – “Jurists” (2 amati), “Energosistēmu tehniķis”, “Vecākais nekustamā īpašuma speciālists”, “Dārznieks”, ”Apkopējs”, “Saimniecības pārzinis” atbilstošajās Aģentūras struktūrvienībās. Minēto izmaiņu rezultātā netiek radīta ietekme uz 2025. gada budžetu, jo rodas ietaupījums no likvidētajiem amatiem.

Pārcelt amatus un nepieciešamo finansējumu no Aģentūras uz iestādēm – Īpašumu apsaimniekošanas nodaļas Carnikavas vidusskolas “Dežurants” (4 amati) uz Carnikavas vidusskolu, Ādažu PII “Strautiņš” “Dežurants”, “Baseina dežurants”, “Apkopējs/dežurants” uz Ādažu PII “Strautiņš”, Ādažu sporta centra “Dienas dežurants” uz Centrālās pārvaldes Sporta nodaļu, Ādažu vidusskolas “Dežurants/garderobists” (3 amati) uz Ādažu vidusskolu.

Ādažu vidusskolā tiks izveidoti 3 jauni amati “Dežurants” ēkā Gaujas iela 30, Ādaži (1 amats) un ēkā Attekas iela 16, Ādaži (2 amati).

Pārcelto amatu uzturēšanai nav ietekmes uz pašvaldības budžetu, jo ir iespējams pārcelt finanšu līdzekļus no Aģentūras budžeta tāmes finanšu līdzekļiem.

Laikā no š.g. aprīļa līdz decembrim būs nepieciešams pārcelt:

CVS (4 amati) – 44 124 *euro* (alga, sociālās garantijas un nodokļi);

ĀPII (3 amati) – 32 443 *euro* (alga, sociālās garantijas un nodokļi);

SPN (1 amats) - 10 459 *euro* (alga, sociālās garantijas un nodokļi);

ĀVS (3 amati) – 31 079 *euro* (alga, sociālās garantijas un nodokļi).

ĀVS jaunu 3 amatu uzturēšanai nav ietekme uz pašvaldības budžetu, jo ir iespējams pārcelt finanšu līdzekļus no Aģentūras budžeta tāmes finanšu līdzekļiem. Laikā no š.g. aprīļa līdz decembrim būs nepieciešams pārcelt 32 040 *euro* (alga, sociālās garantijas un nodokļi).

Pārējo finanšu līdzekļu atlikumu būs iespējams novirzīt mēnešalgu korekcijai- palielinājumam Aģentūras 40 darbiniekiem.

Ņemot vērā iepriekš minēto un pamatojoties uz Pašvaldību likuma 10. panta pirmās daļas 14. un 21. punktu, Publisko aģentūru likuma 22. pantu, Valsts un pašvaldību institūciju amatpersonu un darbinieku atlīdzības likuma 7. panta ceturto daļu un 11. panta pirmo daļu, Ministru kabineta 2022. gada 26. aprīļa noteikumiem Nr. 262 "Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”, Amatu klasificēšanas darba grupas 2025. gada 6. februāra atzinumu un Finanšu komitejas 2025. gada 19. februāra atzinumu, Ādažu novada pašvaldības dome

**NOLEMJ:**

1. Ar 2025.gada 1.aprīli likvidēt Aģentūrā:
	1. Struktūrvienības:
		1. Administratīvo nodaļu,
		2. Vides pārvaldības nodaļu,
		3. Tehniskā nodrošinājuma nodaļu.
	2. Amatus:
		1. “Administratīvās nodaļas vadītājs”,
		2. “Vides pārvaldības nodaļas vadītājs”
		3. “Tehniskā nodrošinājuma nodaļas vadītājs”,
		4. “Juriskonsults”
		5. “Eenergopārvaldnieks/inženieris”,
		6. “Apkopējs (0,5 slodze),
		7. “Apkopējs” (0.75 slodzes),
		8. “Labiekārtošanas darbu speciālists”,
		9. ” Ēkas uzraugs” (4 amata vietas),
		10. ” Ēkas dežurants” (4 amata vietas),
2. Ar 2025.gada 1.aprīli izveidot Aģentūrā šādus amatus:
	* 1. “Jurists” (2 amati),
		2. “Energosistēmu tehniķis”,
		3. “ Vecākais nekustamā īpašuma speciālists”,
		4. “Dārznieks”,
		5. ”Apkopējs”,
		6. “Saimniecības pārzinis”.
3. Ar 2025.gada 1.aprīli pārcelt no Aģentūras uz:
	* 1. Carnikavas vidusskolu amatus “Dežurants”(4 amata vietas),
		2. Ādažu vidusskolu amatus “Dežurants/garderobists” (3 amati),
		3. Ādažu PII “Strautiņš” amatus “Dežurants”, “Baseina dežurants”, “Apkopējs/dežurants”,
		4. Centrālās pārvaldes Sporta nodaļu amatu “Dienas dežurants”.
4. Ar 2025.gada 1.aprīli izveidot Ādažu vidusskolā šādus amatus:
	* 1. “Dežurants” (1 amata vieta) Gaujas ielā 30, Ādažos,
		2. “Dežurants” (2 amata vietas), Attekas ielā 16, Ādažos.
5. Aģentūras direktoram veikt normatīvajos aktos paredzētās nepieciešamās darbības darba tiesisko attiecību izbeigšanai vai turpināšanai citos vakantos amatos attiecībā uz lēmuma 1. punktā minētajos amatos esošajiem darbiniekiem.
6. Pašvaldības Centrālas pārvaldes Personāla nodaļas vadītājai un pašvaldības iestāžu vadītājiem veikt nepieciešamās darbības 3. un 4. punktā minētajos amatos esošo darbinieku darba tiesisko attiecību ar pašvaldību nepārtrauktai turpināšanai.
7. Veikt grozījumu Ādažu novada pašvaldības domes 2024. gada 27. decembra lēmumā Nr. 515 “'Par pašvaldības amatpersonu un darbinieku mēnešalgām 2025. gadā”, izsakot 2., 5., 10., 14., 17. un 18. pielikumu jaunā redakcijā (pielikumā).
8. Carnikavas vidusskola, Ādažu vidusskola, Ādažu PII “Strautiņš” un Centrālās pārvaldes Sporta nodaļa ir šī lēmuma 3. un 4.punkta punktā minēto amatu, personāla un budžeta tāmju pārņēmēja finanšu, mantas, tiesību, saistību un darba organizācijas jautājumos, ciktāl normatīvajos aktos, domes lēmumos un pašvaldības rīkojumos nav noteikts citādi.
9. Pašvaldības Centrālās pārvaldes Finanšu nodaļai 3. un 4.punkta izpildei pārcelt no Aģentūras 2025. gada budžeta tāmes finanšu līdzekļus uz Carnikavas vidusskolu, Ādažu vidusskolu, Ādažu PII “Strautiņš” un Centrālās pārvaldes Sporta nodaļu.
10. Aģentūras direktoram un Finanšu nodaļas vadītājai virzīt budžeta tāmes grozījumu apstiprināšanu uz nākamo Finanšu komiteju.
11. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU